ddrg/super_eurlex huggingface dataset:
Oficiālais Vēstnesis L 189 , 18/07/2002 Lpp. 0008 - 0008



Komisijas Regula (EK) Nr. 1298/2002 (2002. gada 17. jūlijs), ar ko groza Regulu (EK) Nr. 1503/96 par sīki izstrādātiem noteikumiem Padomes Regulas (EK) Nr. 3072/95 piemērošanai, attiecībā uz rīsu ievedmuitas nodokļiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 411/2002 [2], un jo īpaši tās 11. panta 4. punktu, tā kā: (1) Ievērojot 4.a panta 3. punktu Komisijas Regulā (EK) Nr. 1503/96 [3], kurā jaunākie grozījumi izdarīti ar Regulu (EK) Nr. 2831/98 [4], importa licences pieteikumam par basmati rīsiem pievieno izziņu par īstumu. Šāds sertifikāts jāizdod Komisijas atzītai kompetentai iestādei. Regulas (EK) Nr. 1503/96 III pielikumā ir iekļauts Komisijas atzītu kompetento iestāžu saraksts. Pakistānas iestādes ir paziņojušas Komisijai, ka no 2002. gada 1. augusta mainīsies kompetentā iestāde, kas izdod izziņas par īstumu attiecībā uz Pakistānas basmati rīsiem. Tādēļ attiecīgi jāgroza Regulas (EK) Nr. 1503/96 III pielikums. (2) Lai ļautu importēt Pakistānas basmati rīsus, kam ir pievienota izziņa par īstumu, kuru jaunā Pakistānas kompetentā iestāde izdevusi no 2002. gada 1. augusta, šī regula jāpiemēro no minētās dienas. (3) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1503/96 III pielikumā ievilkumu "– Rice Export Corporation of Pakistan Ltd, Karachi" aizstāj ar ievilkumu "– Trading Corporation of Pakistan (Pvt) Ltd". 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. To piemēro no 2002. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 17. jūlijā Komisijas vārdā — Komisijas loceklis Franz Fischler [1] OV L 329, 30.12.1995., 18. lpp. [2] OV L 62, 5.3.2002., 27. lpp. [3] OV L 189, 30.7.1996., 71. lpp. [4] OV L 351, 29.12.1998., 25. lpp. --------------------------------------------------
Oficiālais Vēstnesis L 299 , 01/11/2002 Lpp. 0018 - 0018



Komisijas Regula (EK) Nr. 1948/2002 (2002. gada 31. oktobris), ar kuru groza Regulu (EEK) Nr. 584/75, ar ko nosaka sīki izstrādātus noteikumus konkursu sistēmas piemērošanai attiecībā uz eksporta kompensācijām par rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 411/2002 [2], un jo īpaši tās 13. panta 15. punktu, tā kā: (1) Iepriekšējos tirdzniecības gados gūtā pieredze rāda, ka jāgroza Komisijas 1975. gada 6. marta Regula (EEK) Nr. 584/75, ar ko nosaka sīki izstrādātus noteikumus konkursu sistēmas piemērošanai attiecībā uz eksporta kompensācijām par rīsiem [3], kurā jaunākie grozījumi izdarīti ar Regulu (EK) Nr.299/95 [4]. (2) Saglabājot anonimitāti, pretendenti jāidentificē ar numuriem, lai redzētu, kurš ir iesniedzis vairāk nekā vienu piedāvājumu un attiecībā uz kādu līmeni. (3) Lai precīzāk pārvaldītu piešķirtos daudzumus, jāparedz koeficients daudzumu piešķiršanai par piedāvājumiem, kas iesniegti maksimālās kompensācijas līmenī, ļaujot noteikt uzņēmējiem minimālo piešķirto daudzumu, par kuru mazāku piedāvājumu neuzskatīs par iesniegtu. (4) Labības pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Ar šo Regulu (EEK) Nr. 584/75 groza šādi. 1. Regulas 2. panta 2. punktam pievieno: "un vajadzības gadījumā e) gadījumos, kad Komisija nosaka koeficientu to daudzumu piešķiršanai, par kuriem iesniegti piedāvājumi saskaņā ar 5. pantu, tādu minimālo daudzumu, ka tad, ja piešķirtais daudzums ir mazāks par minimālo daudzumu, piedāvājumu neuzskata par iesniegtu."; 2. Regulas 4. panta 2. punktu aizstāj ar šādu: "2. Attiecībā uz katru iknedēļas uzaicinājumu uz konkursu pretendentiem piešķir individuālu numuru. Numurus katrā gadījumā piešķir izlases veidā un neatkarīgi. Piedāvājumus identificē pēc pretendentu numuriem un nekavējoties dara zināmus Komisijai."; 3. Minētās regulas 5. panta 2. punktam pievieno šādu teikumu: "Ja piedāvājumi iesniegti maksimālās kompensācijas līmenī, tad kompensācijai papildus var paredzēt koeficientu to daudzumu piešķiršanai, par kuriem iesniegti piedāvājumi. Tos nosaka saskaņā ar 1. punktā minēto procedūru."; 4. Regulas 7. pantā iekļauj: "c) piedāvājumu uzskata par neiesniegtu saskaņā ar 2. pantu; d) Komisija nosaka piešķiršanas koeficientu. Atbrīvotā summa atbilst nepieņemtajam daudzumam." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 31. oktobrī Komisijas vārdā — Komisijas loceklis Franz Fischler [1] OV L 329, 30.12.1995., 18. lpp. [2] OV L 62, 5.3.2002., 27. lpp. [3] OV L 61, 7.3.1975., 25. lpp. [4] OV L 35, 15.2.1995., 8. lpp. --------------------------------------------------
Oficiālais Vēstnesis L 155 , 24/06/2003 Lpp. 0009 - 0010



Komisijas Regula (EK) Nr. 1075/2003 (2003. gada 23. jūnijs), ar ko nosaka vērtēšanas koeficientus, ko izmanto, lai aprēķinātu cūku liemeņu tirgus cenu Kopienā 2003/2004. tirdzniecības gadam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1365/2000 [2], un jo īpaši tās 4. panta 6. punktu, tā kā: (1) Kopienas tirgus cena cūku liemeņiem, kā paredzēts Regulas (EEK) Nr. 2759/75 4. panta 2. punktā, ir jānosaka, katrā dalībvalstī reģistrētās cenas vērtējot ar koeficientiem, kas izsaka cūku kopskaita relatīvo daudzumu katrā no dalībvalstīm. (2) Minētie koeficienti jānosaka, pamatojoties uz cūku skaitīšanas datiem, kas iegūti ik gadu decembra sākumā saskaņā ar Padomes 1993. gada 1. jūnija Direktīvu 93/23/EEK par statistikas pārskatiem, kas veicami attiecībā uz cūkkopību [3], kurā jaunākie grozījumi izdarīti ar Direktīvu 97/77/EK [4]. (3) Ņemot vērā 2002. gada decembrī veiktās minētās skaitīšanas rezultātus, 2003./2004. tirdzniecības gadam jānosaka jauni vērtēšanas koeficienti un jāatceļ Komisijas Regula (EK) Nr. 903/2002 [5]. (4) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2759/75 4. panta 2. punktā minētie vērtēšanas koeficienti ir noteikti šīs regulas pielikumā. 2. pants Ar šo ir atcelta Regula (EK) Nr. 903/2002. 3. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. jūnijā Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 156, 29.6.2000., 5. lpp. [3] OV L 149, 21.6.1993., 1. lpp. [4] OV L 10, 16.1.1998., 28. lpp. [5] OV L 142, 31.5.2002., 23. lpp. -------------------------------------------------- PIELIKUMS Vērtēšanas koeficienti, ko izmanto, lai aprēķinātu cūkas liemeņu tirgus cenu Kopienā 2003./2004. tirdzniecības gadam Regulas (EEK) Nr. 2759/75 4. panta 2. punkts Beļģija | 5,4 | Dānija | 10,6 | Vācija | 21,6 | Grieķija | 0,7 | Spānija | 19,1 | Francija | 12,5 | Īrija | 1,5 | Itālija | 7,5 | Luksemburga | 0,1 | Nīderlande | 9,2 | Austrija | 2,7 | Portugāle | 1,9 | Somija | 1,2 | Zviedrija | 1,6 | Apvienotā Karaliste | 4,4 | --------------------------------------------------
Oficiālais Vēstnesis L 189 , 29/07/2003 Lpp. 0030 - 0030



Komisijas Regula (EK) Nr. 1343/2003 (2003. gada 23. jūlijs), ar ko attiecībā uz cukuru ar KN kodu 1701 un 1702, kuru ieved no Serbijas un Melnkalnes, vēl uz sešiem mēnešiem atliek tās sistēmas piemērošanu, kas izstrādāta Padomes Regulā (EK) Nr. 2007/2000, ar kuru ievieš ārkārtas tirdzniecības pasākumus attiecībā uz valstīm un teritorijām, kas piedalās Eiropas Savienības Stabilizācijas un asociācijas procesā vai ir ar to saistītas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 18. septembra Regulu (EK) Nr. 2007/2000, ar kuru gan ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības stabilizācijas un asociācijas procesā vai ir ar to saistītas, gan groza Regulu (EK) Nr. 2820/98, gan arī atceļ Regulu (EK) Nr. 1763/1999 un (EK) Nr. 6/2000 [1], kurā jaunākie grozījumi izdarīti ar Komisijas Regulu (EK) Nr. 607/2003 [2], jo īpaši tās 12. panta 3. punktu, tā kā: (1) Ar Komisijas Regulu (EK) Nr. 764/2003 [3] uz trīs mēnešiem ir atlikts preferenču sistēma, kas izstrādāta Padomes Regulā (EK) Nr. 2007/2000 attiecībā uz cukuru ar KN kodu 1701 un 1702, ko ieved no Serbijas un Melnkalnes. (2) Šā lēmuma pamatā bija atklājumi Serbijā un Melnkalnē, ar kuriem cukura ar KN kodu 1701 un 1702 preferenciālās izcelsmes sertifikācijas un kontroles sistēma neļāva šīs saņēmējvalsts kompetentajām iestādēm pārbaudīt produktu izcelsmes statusu un nodrošināt administratīvo sadarbību, kas vajadzīga izcelsmes apliecinājumu pārbaudei. (3) Tādēļ tika lemts par atlikšanu, piemērojot Regulas (EK) Nr. 2007/2000 12. panta 1. punkta noteikumus. (4) Regulas (EK) Nr. 2007/2000 12. panta 3. punktā norādīts, ka pēc atlikšanas termiņa beigām Komisija lemj par atlikšanas izbeigšanu vai pagarināšanu. (5) Neskatoties uz Serbijas un Melnkalnes iestāžu nepārtrauktajiem centieniem, situācija Serbijā un Melnkalnē nav ievērojami mainījusies attiecībā uz preferenciālās izcelsmes cukura sertifikācijas un kontroles sistēmā atklātajiem trūkumiem. Turklāt situācijas uzlabošanai vajadzīgs pietiekams laiks. (6) Komisija tādēļ uzskata, ka, piemērojot Regulas (EK) Nr. 2007/2000 12. panta 3. punktu, attiecībā uz cukuru ar KN kodu 1701 un 1702, kuru deklarē kā Serbijas un Melnkalnes izcelsmes cukuru, atlikšana jāpiemēro vēl uz sešiem mēnešiem. (7) Muitas kodeksa komiteja ir attiecīgi informēta, IR PIEŅĒMUSI ŠO REGULU. 1. pants Padomes Regulā (EK) Nr. 2007/2000 izstrādātās preferenču sistēmas piemērošanu attiecībā uz cukuru ar KN kodu 1701 un 1702, ko ieved no Serbijas un Melnkalnes, atliek vēl uz sešiem mēnešiem. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 8. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. jūlijā Komisijas vārdā — Komisijas loceklis Frederik Bolkestein [1] OV L 240, 23.9.2000., 1. lpp. [2] OV L 86, 3.4.2003., 18. lpp. [3] OV L 109, 1.5.2003., 13. lpp. --------------------------------------------------
Oficiālais Vēstnesis L 203 , 12/08/2003 Lpp. 0015 - 0015



Komisijas Regula (EK) Nr. 1430/2003 (2003. gada 11. augusts), ar ko pārskata B ražošanas maksājuma maksimālo apmēru un groza B biešu minimālo cenu cukura nozarē 2003./2004. tirdzniecības gadam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. jūnija Regulu (EK) Nr. 1260/2001 par cukura nozares tirgu kopīgo organizāciju [1], kas grozīta ar Komisijas Regulu (EK) Nr. 680/2002 [2], un jo īpaši tās 15. panta 8. punkta otro un trešo ievilkumu, tā kā: (1) Saskaņā ar Regulas (EK) Nr. 1260/2001 15. panta 3. un 4. punktu zaudējumi, ko rada pienākums eksportēt Kopienas cukura atlikumu, ir jāsedz ar ražošanas maksājumiem par A un B cukura, A un B izoglikozes, kā arī A un B inulīna sīrupa ražošanu, ievērojot noteiktos ierobežojumus. (2) Regulas (EK) Nr. 1260/2001 15. panta 5. punktā ir noteikts, ka, ja paredzamie ieņēmumi no ražošanas pamatmaksājuma un B maksājuma, kas nedrīkst pārsniegt attiecīgi 2 % un 30 % no baltā cukura intervences cenas attiecīgajā tirdzniecības gadā, nespēj nosegt paredzamos kopējos zaudējumus kārtējā tirdzniecības gadā, tad B maksājuma maksimālo procentuālo īpatsvaru pielāgo, ciktāl tas vajadzīgs, lai segtu minētos kopējos zaudējumus, tomēr nepārsniedzot 37,5 %. (3) Saskaņā ar pašreiz pieejamajiem provizoriskajiem datiem paredzamie ieņēmumi no iekasējamiem maksājumiem par 2003./2004. tirdzniecības gadu pirms pielāgošanas var būt mazāki par vidējo zaudējumu ekvivalentu, kas reizināts ar izvedamo atlikumu. Tādēļ B maksājuma maksimālais apmērs 2003./2004. gadā ir jāpalielina līdz 37,5 % no attiecīgā baltā cukura intervences cenas. (4) Regulas (EK) Nr. 1260/2001 4. panta 1. punkta b) apakšpunktā noteiktā B biešu minimālā cena ir EUR 32,42 par tonnu saskaņā ar minētās regulas 15. panta 5. punktu, kurā paredzēts atbilstīgi pielāgot B biešu cenu, ja tiek pielāgots B maksājuma maksimālais apmērs. (5) Šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1260/2001 15. panta 4. punkta pirmajā ievilkumā minēto B maksājuma maksimālo apmēru 2003./2004. tirdzniecības gadā palielina līdz 37,5 % no baltā cukura intervences cenas. 2. pants 2003./2004. tirdzniecības gadā B biešu minimālā cena, kas minēta Regulas (EK) Nr. 1260/2001 4. panta 1. punkta b) apakšpunktā, ir noteikta EUR 28,84 par tonnu saskaņā ar minētās regulas 15. panta 5. punktu. 3. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 11. augustā Komisijas vārdā — Komisijas loceklis Franz Fischler [1] OV L 178, 30.6.2001., 1. lpp. [2] OV L 104, 20.4.2002., 26. lpp. --------------------------------------------------
Oficiālais Vēstnesis L 221 , 04/09/2003 Lpp. 0001 - 0001



Eiropas Parlamenta un Padomes Regula (EK) Nr. 1554/2003 (2003. gada 22. jūlijs), ar ko groza Padomes Regulu (EEK) Nr. 95/93 par kopīgiem noteikumiem attiecībā uz laika nišu piešķiršanu Kopienas lidostās EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 80. panta 2. punktu, ņemot vērā Komisijas priekšlikumu [1], ņemot vērā Eiropas Ekonomikas un sociālo lietu komitejas atzinumu [2], apspriedušies ar Reģionu komiteju, rīkojoties saskaņā ar Līguma 251. pantā noteikto procedūru [3], tā kā: (1) 2003. gada martā uzsāktais karš pret Irāku un tam sekojošie politiskie notikumi, kā arī smaga akūta respiratorā sindroma (SARS) uzliesmojums nopietni skāra aviosabiedrību organizētos gaisa satiksmes pārvadājumus, kā rezultātā būtiski samazinājās pieprasījums 2003. gada vasaras lidojumu plānošanas sezonas sākumā. (2) Lai pārliecinātos par to, ka, neizmantojot laika nišas, kas iedalītas 2003. gada sezonai, operatori nezaudē tiesības uz šīm nišām, ir skaidri un nepārprotami jānosaka, ka 2003. un 2004. gada lidojumu plānošanas sezonas negatīvi ietekmē karš un SARS uzliesmojums. (3) Tādēļ attiecīgi jāgroza Regula (EEK) Nr. 95/93, [4] IR PIEŅĒMUŠI ŠO REGULU. 1 pants Padomes Regulā (EEK) Nr. 95/93 iekļauj šādu 10.b pantu: "10.b pants Saistībā ar regulas 10. panta 3. punktu koordinatori atzīst, ka aviosabiedrībām 2004. gada vasaras lidojumu plānošanas sezonā ir tiesības uz tās pašas sērijas laika nišām, kas tām bija piešķirtas 2003. gada vasaras lidojumu plānošanas sezonā." 2 pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 22. jūlijā Eiropas Parlamenta vārdā — priekšsēdētājs P. Cox Padomes vārdā — priekšsēdētājs G. Alemanno [1] OV C 270, 25.9.2001., 131. lpp. E. [2] OV C 125, 27.5.2002., 8. lpp. [3] Eiropas Parlamenta 2003. gada 19. jūnija atzinums (vēl nav publicēts Oficiālajā Vēstnesī) un Padomes 2003. gada 15. jūlija lēmums. [4] OV L 14, 22.1.1993., 1. lpp.. Regula grozīta ar Eiropas Parlamenta un Padomes Regulu (EK) Nr. 894/2002 (OV L 142, 31.5.2002., 3. lpp.). --------------------------------------------------
Oficiālais Vēstnesis L 240 , 26/09/2003 Lpp. 0010 - 0010



Komisijas Regula (EK) Nr. 1687/2003 (2003. gada 25. septembris), ar ko atļauj vīnkopības zonās A un B ražotas vīnogu misas un vīna paskābināšanu 2003./2004. vīna ražas gadā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 46. panta 1. punktu, tā kā: (1) Ārkārtēji laika apstākļi vīnogu nogatavošanās laikā vīnkopības zonās A un B ir izraisījuši ievērojamu un neatgriezenisku vīnogu un vīnogu misas skābuma samazināšanos. Īpašie laika apstākļi, ko novēroja 2003. gada vasarā, ir līdzīgi tiem, kādi parasti ir vīnkopības platībās, kuras atrodas daudz tālāk uz dienvidiem. (2) Kopējais skābuma līmenis vīnogās, kas attiecīgajos reģionos novāktas gatavas, ir ārkārtīgi zems un neatbilst labai vīna darīšanai un vīna apmierinošai uzglabāšanai. (3) Tādēļ attiecīgajām dalībvalstīm jādod iespēja atļaut paskābināt vīnogu misu un vīnu, kas iegūts zonās A un B no 2003. gada ražas, saskaņā ar Regulas (EK) Nr. 1493/1999 V pielikuma E.2., E.3. un E.7. punktā noteiktajiem nosacījumiem. (4) Šajā regulā paredzētais pasākums ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 1493/1999 V pielikuma E.1. punktā noteiktajiem noteikumiem, dalībvalstis var atļaut no 2003. gada ražas vīnkopības zonās A un B iegūtas vīnogu misas un vīna paskābināšanu saskaņā ar nosacījumiem, kas noteikti minētā pielikuma E.2., E.3. un E.7. punktā. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 25. septembrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 122, 16.5.2003., 1. lpp. --------------------------------------------------
Oficiālais Vēstnesis L 258 , 10/10/2003 Lpp. 0001 - 0002



Padomes Regula (EK) Nr. 1771/2003 (2003. gada 7. oktobris), ar ko groza Regulu (EK) Nr. 2803/2000 attiecībā uz autonomu Kopienas tarifu kvotu atvēršanu un palielināšanu konkrētiem zvejniecības produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 26. pantu, ņemot vērā Komisijas priekšlikumu, tā kā: (1) Konkrētu zvejniecības produktu piegāde Kopienā pašlaik ir atkarīga no importa no trešajām valstīm. Tādēļ Kopienas interesēs ir daļēji vai pilnīgi apturēt attiecīgo produktu muitas nodokli, lai nepakļautu riskam zivju produkcijas perspektīvas Kopienā un lai nodrošinātu atbilstoši apmierinošas piegādes izmantotājām nozarēm. Ar Padomes 2000. gada 14. decembra Regulu (EK) Nr. 2803/2000, ar ko atver un paredz pārvaldīšanu autonomām Kopienas tarifu kvotām konkrētiem zvejniecības produktiem [1], tādēļ ir apturētas tarifu kvotas konkrētiem zvejniecības produktiem uz noteiktu laika posmu. (2) Komisija ir pētījusi tirgus un izmantotāju nozaru piegādes vajadzības 2003. gadam. Ņemot vērā Kopienas iekšējās un ārējās politikas prasības, ir jāatver konkrētas jaunas attiecīgo produktu tarifu kvotas un konkrētas esošās kvotas jāpalielina, lai nodrošinātu Kopienas ražošanas nepārtrauktību. (3) Tādēļ Regula (EK) Nr. 2803/2000 attiecīgi jāgroza, IR PIEŅĒMUSI ŠO REGULU. 1. pants Regulas (EK) Nr. 2803/2000 pielikumu groza šādi: 1. Pievieno šīs regulas pielikumā uzskaitītās tarifu kvotas precēm un kvotu laika posmiem, kas norādīti minētajā pielikumā; 2. Kvotu laika posmā no 2003. gada 1. janvāra līdz 31. decembrim: a) kvotas daudzumu tarifa kvotai 09.2785 nosaka 20000 tonnas; b) kvotas daudzumu tarifa kvotai 09.2786 nosaka 1500 tonnas; c) kvotas daudzumu tarifa kvotai 09.2794 nosaka 7000 tonnas. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2003. gada 7. oktobrī Padomes vārdā — priekšsēdētājs G. Tremonti [1] OV L 331, 27.12.2000., 61. lpp. -------------------------------------------------- PIELIKUMS Kārtas numurs | KN kods | TARIC kods | Apraksts | Kvotas daudzums (tonnās) | Kvotas nodokļa likme (%) | Kvotas laika posms | 09.2759 | ex03025010 | 20 | Menca (Gadus morhua, Gadus ogac, Gadus macrocephalus), izņemot aknas un ikrus, un pieņus, svaiga, atdzesēta vai saldēta, pārstrādei | 50000 | 0 | 1.1.2003. — 31.12.2003. | ex03025090 | 10 | ex03036011 | 10 | ex03036019 | 10 | ex03036090 | 10 | 09.2760 | ex03037811 | 10 | Heks (Merluccius spp., izņemot Merluccius merluccius, Urophycis spp.), saldēts, pārstrādei | 20000 | 0 | 1.1.2003. — 31.12.2003. | ex03037812 | 10 | ex03037813 | 10 | ex03037819 | 11 81 | 09.2761 | ex03042091 | 10 | Zilais makrorurona (Macruronus spp.), saldētas filejas un pārējā gaļa, pārstrādei | 15000 | 0 | 1.1.2003. — 31.12.2003. | ex03042095 | 70 | ex03049097 | 60 | 09.2762 | ex03061110 | 10 | Klinšu omārs (Palinurus spp., Panulirus spp., Jasus spp.), saldēts, pārstrādei | 1500 | | 1.1.2003. — 31.12.2003. | ex03061190 | 60 | | --------------------------------------------------
Oficiālais Vēstnesis L 290 , 08/11/2003 Lpp. 0035 - 0035



Komisijas Regula (EK) Nr. 1966/2000 (2003. gada 7. novembris), ar ko groza Regulu (EK) Nr. 834/95 par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 1789/2003 [2], un jo īpaši tās 9. panta 1. punktu, tā kā: (1) Ar Komisijas 1995. gada 12. aprīļa Regulu (EK) Nr. 834/95 par dažu preču klasifikāciju kombinētajā nomenklatūrā [3] ir noteikti pasākumi par gatavo trikotāžas izstrādājumu klasifikāciju kombinētajā nomenklatūrā. (2) Savā spriedumā saistītajās lietās C-260/00 līdz C-263/00 [4] attiecībā uz ceļu bandāžu un citu bandāžu klasifikāciju Eiropas Kopienu Tiesa konkretizēja kritērijus, lai nošķirtu parasto variantu bandāžas, ko izmanto vispārējiem mērķiem, no variantiem, kas ir paredzēti īpašu medicīnisko funkciju veikšanai un tādēļ ir jāklasificē kombinētās nomenklatūras pozīcijā 9021. (3) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānorāda Regulas (EK) Nr. 834/95 pielikumā minētās preces klasifikācijas iemesli, lai noskaidrotu, kāpēc klasificētais izstrādājums ir ceļu bandāžas parastais variants. (4) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 834/95 pielikuma 3. ailē (iemesli) pievieno šādu daļu: "Izstrādājumu neklasificē kā ortopēdisko piederumu pozīcijā 9021, jo eņģes nav pielāgojamas pacienta īpašajam fiziskajam trūkumam. Turklāt izstrādājumam nepiemīt augsta precizitātes pakāpe. Tādēļ tas ir parasts atbalsta izstrādājums vispārējai lietošanai un nav noderīgs īpašam medicīniskam nolūkam. Izstrādājuma pielāgošana ap kāju ar divām velcro sloksnēm nenoder īpašam medicīniskam nolūkam, jo velcro sloksnes tikai notur ceļa aizsargu vietā." 2. pants Šī regula stājas spēkā 20. dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 7. novembrī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 281, 30.10.2003., 1. lpp. [3] OV L 84, 14.4.1995., 1. lpp. [4] Eiropas Kopienu Tiesas 2002. gada 7. novembra spriedums saistītajās lietās C-260/00 - C-263/00, Lohmann GmbH & Co. KG and Medi Bayreuth Weihermüller & Voigtmann GmbH & Co. KG v. Oberfinanzdirektion Koblenz (vēl nav publicēts Eiropas Kopienu Tiesas prakses apkopojumā). --------------------------------------------------